**Referat - Virup Skovvej Grundejerforening**

Tidspunkt og sted: Mandag den 17. juni 2019 kl. 19.30 hos Heidi i nr. 163

Deltagere: Heidi, Susanne, Preben, Peter, Kasper, Linda

Afbud: Ingen

Referent: Peter

**Dagsorden:**

a) Godkendelse af sidste referat

b) Opfølgning på mail fra beboere, boligforening m.m.

c) Økonomi / Susanne

 - Har alle været i banken, eller hvordan gør vi?

d) Hjemmesiden

 - Fællesmail

e) Kontrakt på drift af de grønne områder

f) Grundejerforeningens vedtægter

 - Vedtægtsændringer

g) Afslutning af asfaltarbejder

h) Ny sti og basketballkurv

i) Hjertestarter

j) Evaluering af afd. 73 fællesmøde omkring fælleshus

k) Evt.

l) Punkter til næste møde

**Referat**

**a) Godkendelse af sidste referat**

Referat fra seneste møde godkende.

Den fremadrettede procedure drøfte, og det aftales at, Peter bestræber sig på at færdiggøre referat hurtigst muligt efter mødet og dernæst rundsendes til godkendelse i bestyrelsen. Herefter gives én uge til at kommentere referatet. Herefter lægges op på hjemmeside.

Referatet rundsendes til alles orientering, men kun bestyrelsesmedlemmer skal godkende referatet.

**b) Opfølgning på mail fra beboere, boligforening m.m.**

Der er kommet en bonus fra Tryg. Susanne mener ikke, at pengene er gået ind. Susanne undersøger om pengene er gået ind – følger op hos banken og Tryg.

Susanne har modtaget skrivelse fra Ejendomsmægler fra Nonbo – her skal vi besvare nogle spørgsmål. Heidi oplyser, at vi kan henvise til hjemmesiden, for her findes al relevant materiale.

Derudover er der kun indkommet ting, som vedrører nedenstående punkter.

**c) Økonomi / Susanne**

Der er indkommet en faktura dateret 24/5-17 for udlejning af lokalcenteret, som Susanne mener er betalt. Preben mener, at det er korrekt, at denne faktura er betalt. Susanne undersøger sagen nærmere.

Heidi har endnu ikke været i banken omkring aflevering af identifikationspapirer. Heidi tager i banken onsdag eller torsdag.

**d) Hjemmesiden**

Kasper oplyser Der er opsat en fælles mail grundejerforeningen@virupskovvej.dk, som videresendes til alle bestyrelsesmedlemmer og suppleanters private mailadresse. Denne adresse ligger på hjememsiden.

Susanne beder om, at der etableres en fælles mail, som er den, der entydigt benyttes til at få tilsendt fakturaer. Det aftales, at den nyoprettede mailadresse grundejerforeningen@virupskovvej.dk benyttes hertil. Kasper sender mail til Tony og beder ham rette fremtidige fakturaer til denne adresse.

Det aftales at Henrik opdaterer hjemmesiden, således hjemmesiden afspejler de nye og opdaterede hjemmesider. Samtidigt kan Henrik videregive oplysninger, således bestyrelsen kan tilgå hjemmesiden, i tilfælde af, at Henrik bliver forhindret eller utilgængelig.

**e) Kontrakt på drift af de grønne områder**

Kontrakten med Boligkontoret udløber nu efter tre år. Det aftales, at Preben tager kontakt til Boligkontoret med henblik på at lave en ny kontrakt med samme vilkår for tre nye år. Desuden, må denne kontrakt indeholde en option på tre år yderligere.

Linda roser Haveudvalgets gode arbejde med at holde kummerne. Der er generelt stor tilfredshed med Havneudvalgets arbejde.

Vi diskuterer at der mangler noget løbende vedligehold af Stamvejen. Peter tager kontakt til de øvrige grundejere omkring Stamvejen, og derefter vil vi gå i gang med at skabe en vejejergruppe.

**f) Grundejerforeningens vedtægter**

Der er intet nyt at berette.

**g) Afslutning af asfaltarbejder**

Susanne har ikke fået kontakt til Affald/Varme, så hun forsætter opfølgningen.

**h) Ny sti og basketballkurv**

Kasper har endnu ikke talt med beboere omkring placering af basketballkurv. Det påpeges, at der udelukkende er tale om en undersøgelse af konsekvenserne hvis der etableres en basketballkurv.

Peter har endnu ikke lavet en tegning af stien, men udarbejder et forslag, som kan drøftes i bestyrelsen på et bestyrelsesmøde.

**i) Hjertestarter**

Susanne har undersøgt muligheden for en hjertestarter. Selve starteren koster 12.000 – 15.000 kr. Starteren skal monteres i et skab. Dette skab koster 5.000 til 10.000 kr. og skal montres af en elektriker. Hertil kommer et løbende vedligehold til udskiftning af batterier og elektroder samt cirka 500 kr. årligt til strøm til opvarmning af skabet.

Kasper foreslår at skab og installation kan indtænkes i fælleshuset, og herigennem kan man nedbringe omkostninger til installation og montage.

Det er muligt at Æblelunden vil være med til at finansiere dele af etableringsomkostningerne.

Susanne undersøger videre mulighederne for deltage i muligheden for at få betalt opsætningen af Trygfonden.

Der forefindes hjertestarter hos Brugsen, som er døgnåben. Dertil kommer, at der er en hjertestarter ved biblioteket, som er tilgængelig mellem 8 og 22 – dog ikke på dage hvor biblioteket er lukket.

**j) Evaluering af afd. 73 fællesmøde omkring fælleshus**

Der er enighed om at der var tale om et godt møde. Interessant og med fine overvejelser og drøftelser.

**k) Evt.**

Der har været en forespørgsel om opsætning af en trampolin på fællesarealerne. Det er imidlertid ikke så lige til på grund af de mere restriktive regler, som gælder for grundejerforeningens fællesarealer.

Linda siger, at det er dejligt, at flere af børnene er begyndt at anvende en ny rute, som er mere sikker og beboerne føler sig mere trygge, fordi der er mindre risiko for at påkøre små børn.

**l) Punkter til fremtidige møder**

* Ny sti
* Ny basketballkurv
* Kontrakt på drift af de grønne områder
* Vedtægtsændringer
* Afslutning af asfaltarbejder
* Hjertestarter
* Drift af Stamvejen

Herforuden skal vi drøfte:

* GDPR og databeskyttelse